KOMISSION PÄÄTÖS,
tehty 16 päivänä helmikuuta 1996,
eläinten terveyttä koskevista vaatimuksista ja eläinlääkärintodistuksista naudan- ja siansukuisten kotieläinten tuonnissa T Osekin tasavallasta ja päätöksen 92/324/ETY kumoamisesta (ETA:n kannalta merkityksellinen teksti) (96/186/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 7, 8 ja 11 artiklan,
sekä katsoo, että
komission päätöksessä 92/324/ETY (2) vahvistetaan eläinten terveyttä koskevat vaatimukset ja eläinlääkärintodistukset naudan- ja siansukuisten kotieläinten tuonnissa T Osekkoslovakiasta,
tämän maan jakautumisen vuoksi on tarpeen vahvistaa eläinten terveyttä koskevat vaatimukset ja eläinlääkärintodistukset naudan- ja siansukuisten kotieläinten tuonnissa T Osekin tasavallasta ja kumota edellä mainittu päätös,
jäsenvaltioiden on tuotava naudan- ja siansukuisia eläimiä neuvoston direktiivin 91/496/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, jossa vahvistetaan yhteisöön kolmansista maista tuotavien eläinten eläinlääkinnällisten tarkastusten järjestämisen periaatteet, ja komission päätöksen 93/242/ETY (4), sellaisena kuin se on viimeksi muutettuna päätöksellä 95/295/EY (5), määräysten mukaisesti,
T Osekin tasavallan maantieteellinen sijainti yhteisön läheisyydessä vaikuttaa jäsenvaltioiden kanssa käytävään elävien eläinten kauppaan,
vaikuttaa siltä, että eläintautitilanne T Osekin tasavallassa on parantunut erityisesti klassisen sikaruton osalta ja elävien sikojen tuonti voidaan nyt sallia; klassista sikaruttoa esiintyy kuitenkin tietyillä alueilla, ja T Osekin viranomaiset ovat esittäneet suunnitelman klassisen sikaruton valvomiseksi,
yhteisön eläinlääkärien tarkastuskäyntien mukaan eläinten terveydentilaa T Osekin tasavallassa valvoo eläinlääkintätoimi, joka uudelleenjärjestymisestään huolimatta kykenee tarjoamaan riittävät takeet sellaisten tarttuvien tautien osalta, jotka voivat tarttua naudan- ja siansukuisten kotieläinten tuonnissa,
T Osekin tasavallan asiasta vastaavat eläinlääkintäviranomaiset ovat vahvistaneet, että viimeisten 24 kuukauden ajan T Osekin tasavalta on ollut vapaa suu- ja sorkkataudista sekä viimeisten 12 kuukauden ajan vapaa karjarutosta, tarttuvasta naudan keuhkorutosta, vesicular stomatitis -taudista, bluetongue-taudista, afrikkalaisesta sikarutosta, teschenintaudista (tarttuva sikahalvaus), swine vesicular -taudista ja vesicular exanthema -taudista; mitään näitä tauteja ja klassista sikaruttoa vastaan ei ole annettu rokotuksia viimeisten 12 kuukauden aikana; klassista sikaruttoa on esiintynyt joissakin osissa maata, ja siksi kotieläiminä pidettyjen sikojen tuonti voidaan sallia vain niiltä alueilta, jotka ovat vapaita tästä taudista,
T Osekin tasavallan asiasta vastaavat eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai telekopiolla komissiolle ja jäsenvaltioille vahvistuksen edellä mainittujen tautien esiintymisestä tai päätöksestä rokottaa niitä vastaan sekä ilmoittamaan kohtuullisessa määräajassa nautaeläinten ja sikojen tai näiden siemennesteen tai alkioiden T Osekin tasavaltaan tuontiin sovellettavia sääntöjä koskevat kaikki muutosehdotukset,
tuberkuloosi ja nautojen luomistauti on hävitetty T Osekin tasavallasta; rokottaminen nautojen luomistautia vastaan ei ole sallittua, ja T Osekin tasavallan asiasta vastaavien viranomaisten toteuttamat toimenpiteeet näiden tautien uudelleenpuhkeamisen estämiseksi ovat riittävät karjojen, lukuun ottamatta niitä, joihin sovelletaan virallisia rajoituksia, aseman yhdenmukaistamiseksi niiden Euroopan yhteisön karjojen aseman kanssa, joilla on virallisesti tuberkuloosista vapaan tai virallisesti luomistaudista vapaan karjan asema,
T Osekin tasavallan asiasta vastaavat eläinlääkintäviranomaiset ovat sitoutuneet virallisesti valvomaan tässä päätöksessä vaadittujen todistusten antamista ja varmistamaan, että viranomaiset säilyttävät kaikki mahdolliset todistukset, tiedonannot ja ilmoitukset, joiden perusteella vientitodistuksia on voitu antaa, vähintään 12 kuukauden ajan niiden eläinten toimituksesta, joita asiakirjat koskevat,
T Osekin tasavallan asiasta vastaavat eläinlääkintäviranomaiset ovat sitoutuneet olemaan antamatta tämän päätöksen liitteiden mukaisia todistuksia T Osekin tasavaltaan tuoduille eläimille, joillei niitä ole tuotu sellaisten eläinlääkinnällisten vaatimusten mukaisesti, jotka vastaavat vähintään asiaa koskevia direktiivin 72/462/ETY vaatimuksia, mukaan lukien täydentävät päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava seuraavien eläinten tuonti T Osekin tasavallasta:
a) jalostukseen tai tuotantoon tarkoitetut naudansukuiset kotieläimet, jotka täyttävät tämän päätöksen liitteessä A olevassa terveystodistuksessa esitetyt vaatimukset ja joiden mukana on tämä todistus;
b) teurastettavaksi tarkoitetut naudansukuiset kotieläimet, jotka täyttävät tämän päätöksen liitteessä B olevassa terveystodistuksessa esitetyt vaatimukset ja joiden mukana on tämä todistus;
c) jalostukseen tai tuotantoon tarkoitetut siansukuiset kotieläimet, jotka täyttävät tämän päätöksen liitteessä C olevassa terveystodistuksessa esitetyt vaatimukset ja joiden mukana on tämä todistus; ja
d) teurastettavaksi tarkoitetut siansukuiset kotieläimet, jotka täyttävät tämän päätöksen liitteessä D olevassa terveystodistuksessa esitetyt vaatimukset ja joiden mukana on tämä todistus,
sanotun kuitenkaan rajoittamatta päätöksen 93/242/ETY ja tämän artiklan 2 ja 4 kohdan soveltamista.
2. Jäsenvaltiot voivat sallia T Osekin tasavaltaan tuotujen 1 kohdassa tarkoitettujen naudan- ja siansukuisten kotieläinten tuonnin T Osekin tasavallasta ainoastaan, jos nämä eläimet on tuotu yhteisöstä tai neuvoston päätöksen 79/542/ETY (6), sellaisena kuin se on viimeksi muutettuna komission päätöksellä 95/322/EY (7), liitteenä olevassa luettelossa mainitusta kolmannesta maasta, siltä osin kuin päätös koskee näihin lajeihin kuuluvia kotieläimiä ja ainoastaan, jos ne on tuotu vähintään direktiivin 72/462/ETY II luvun säännöksiä vastaavien eläinlääkinnällisten vaatimusten mukaisesti, mukaan lukien muut asiaa koskevat täydentävät päätökset.
3. Jäsenvaltioiden on vaadittava, että eläimet, joille tehdään kokeita tämän päätöksen mukaisesti, eristetään keskeytyksettä ensimmäisestä kokeesta lastaushetkeen asti T Osekin tasavallan virkaeläinlääkärin hyväksymissä olosuhteissa kaikista sorkkaeläimistä, jotka eivät kuulu yhteisöön toimitettavaan lähetyserään tai joiden terveydentila ei täytä näiden eläinten terveysvaatimuksia.
4. Jäsenvaltiot voivat sallia naudansukuisten eläinten tuonnin T Osekin tasavallasta alueelleen ainoastaan, jos mainitut eläimet
a) ovat peräisin T Osekin tasavallan eläinlääkintäviranomaisten tämän päätöksen liitteen E mukaisesti naudan tarttuvasta leukoosista vapaiksi toteamista karjoista ja jokaiselle eläimelle on vientiä edeltävän 30 päivän aikana tehty komission päätöksen 91/189/ETY (8) liitteessä I tarkoitetun toimintaohjeen mukainen naudan tarttuvan leukoosin toteamiskoe, jonka tulos on negatiivinen;
tai
b) on tarkoitettu lihan tuotantoon, ne ovat enintään 30 kuukauden ikäisiä, ovat peräisin karjoista, joihin sovelletaan kansallista naudan tarttuvan leukoosin hävittämisohjemaa ja joissa ei ole todettu mitään merkkiä naudan tarttuvasta leukoosista vähintään kahteen vuoteen ja joissa on tämän päätöksen liitteessä F tarkoitettu pysyvä merkintä;
tai
c) ovat peräisin karjoista, joihin sovelletaan kansallista naudan tarttuvan leukoosin hävittämisohjelmaa ja jotka toimitetaan suoraan teurastamoon ja teurastetaan siellä viiden työpäivän kuluessa niiden saapumisesta.
Siltä osin kuin on kyse b ja c kohdassa tarkoitetuista eläimistä, jäsenvaltioiden on varmistettava tarkastuksin, että nämä eläimet ovat selvästi tunnistettavissa; jäsenvaltioiden on valvottava niitä teurastukseen asti ja toteutettava kaikki tarvittavat toimenpiteet omien karjojensa tartuttamisen estämiseksi.
5. Jäsenvaltiot voivat sallia ainoastaan tässä artiklassa tarkoitettujen naudan- ja siansukuisten eläinten tuonnin T Osekin tasavallasta edellyttäen, että
- on takeet siitä, että tuotavaksi aiottuja eläimiä ei ole rokotettu suu- ja sorkkatautia vastaan.
6. Jäsenvaltiot saavat tuoda alueelleen sikoja T Osekin tasavallasta sillä edellytyksellä, että on annettu takeet siitä, että niitä ei ole rokotettu klassista sikaruttoa vastaan, ja silloin kun kyseessä on jalostukseen ja tuotantoon tarkoitetut siat, takeet siitä, että niistä on tutkittu klassisen sikaruton vasta-aineet ja kokeen tulos on ollut negatiivinen.
2 artikla
Kun on kyse muusta taudista kuin raivotaudista, tuberkuloosista, luomistaudista, suu- ja sorkkataudista, pernarutosta, karjarutosta, tarttuvasta naudan keuhkorutosta, tarttuvasta naudan leukoosista, teschenintaudista, klassisesta sikarutosta, afrikkalaisesta sikarutosta tai swine vesicular -taudista, jäsenvaltiot voivat soveltaa T Osekin tasavallasta tuotaviin eläimiin niitä eläinten terveyttä koskevia komissiolle esitettyjä ja sen hyväksymiä lisävaatimuksia, joita jäsenvaltiot soveltavat muihin eläimiin kansallisessa ohjelmassaan kyseisen tarttuvan nautaeläinten tai sikojen taudin hävittämiseksi, ehkäisemiseksi tai torjumiseksi, kunnes Euroopan yhteisön toimenpiteet tällaisen taudin hävittämiseksi, ehkäisemiseksi tai valvomiseksi tulevat voimaan.
3 artikla
Tämä päätös tulee voimaan 30 päivän kuluttua siitä, kun se on annettu tiedoksi jäsenvaltioille.
4 artikla
Kumotaan päätös 92/324/ETY.
5 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä helmikuuta 1996.